cyanic-selkie/wikianc huggingface dataset:
ইয়ামানাশি প্রশাসনিক অঞ্চল
ইতিহাস
সেন্‌গোকু যুগে স্থানীয় সামন্তপ্রভু তাকেদা শিংগেন দাইমিয়োর মর্যাদা অর্জন করেন, এবং কোওফু নগরে ৎসুযুজি প্রাসাদ ও য়োওগাই দুর্গ নির্মাণ করেন। ১৭২৪ খ্রিঃ অঞ্চলটি তোকুগাওয়া শোগুনতন্ত্রের প্রত্যক্ষ ক্ষমতায় আসে। এদো যুগের শেষ দিকে আঞ্চলিক সামরিক সরকারের অস্থিরতার ফলে মেইজি পুনর্গঠনের পথ সুগম হয়।
১৮৬৯ খ্রিঃ কাই প্রদেশের নতুন নামকরণ হয় কোওফু প্রশাসনিক অঞ্চল। এর দুই বছর পর অর্থাৎ ১৮৭১ খ্রিঃ এর ২০শে নভেম্বর তার পুনর্নামকরণ হয় ইয়ামানাশি প্রশাসনিক অঞ্চল। ১৮৭২ খ্রিঃ থেকে এই দিনটি এখানে নাগরিক দিবস হিসেবে পালিত হয়ে আসছে।
১৯০৩ খ্রিঃ সাত বছর ধরে নির্মাণকাজ চলার পর সাসাগো গিরিপথে প্রায় তিন মাইল লম্বা একটি সুড়ঙ্গ সমেত চুউও রেলপথ টোকিও থেকে কোওফু নগরে পৌঁছয়। স্থানীয় শিল্প ও সংস্কৃতিতে এই উন্নত পরিবহন ব্যবস্থার সুফল ছিল ব্যাপক।
১৯৪৫ এর ৬ই জুলাই কোওফু নগর ব্যাপক বোমাবর্ষণে ক্ষতিগ্রস্ত হয়। ১৯৫১ খ্রিঃ থেকে অর্থনৈতিক সংস্কার দ্রুতলয়ে আরম্ভ হয়।
ভূগোল
ইয়ামানাশি প্রশাসনিক অঞ্চল স্থলবেষ্টিত। এর চারদিকে অবস্থিত অন্যান্য প্রশাসনিক অঞ্চলগুলি হল টোকিও, কানাগাওয়া, সাইতামা, শিযুওকা ও নাগানো। কেন্দ্রীয় অঞ্চলে অবস্থিত কোওফু অববাহিকা চারদিকে উঁচু পর্বত ও পাহাড় দিয়ে ঘেরা; এখানেই প্রশাসনিক অঞ্চলটির কৃষিকাজ সীমিত। শিযুওকার সাহে দক্ষিণ সীমানায় রয়েছে ফুজি পর্বত ও ফুজি পঞ্চহ্রদ। দক্ষিণ থেকে আগত আর্দ্র বায়ুর পথে ফুজি পর্বত বাধা হয়ে দাঁড়ায় বলে তার অনুবাত ঢালে অবস্থিত ইয়ামানাশি প্রশাসনিক অঞ্চলে বৃষ্টিপাত পার্শ্ববর্তী অঞ্চলের চেয়ে কম, বছরে গড়ে ৮১৮ মিমি।
২০১২ এর এপ্রিলের হিসেব অনুযায়ী ইয়ামানাশি প্রশাসনিক অঞ্চলের ২৭ শতাংশ এলাকা সংরক্ষিত বনাঞ্চল। এর মধ্যে আছে চিচিবু তামা কাই, ফুজি-হাকোনে-ইযু এবং মিনামি আল্পস জাতীয় উদ্যান, ইয়াৎসুগাতাকে-চুউশিন কোওগেন উপ-জাতীয় উদ্যান এবং মিনামি আল্পস কোমা ও শিবিরেকো প্রশাসনিক আঞ্চলিক উদ্যান।
অর্থনীতি
কোওফু নগরের চারদিকে ইয়ামানাশি প্রশাসনিক অঞ্চলে একটি সমৃদ্ধ শিল্পাঞ্চল গড়ে উঠেছে। এর মধ্যে বিশেষত গয়না শিল্প ও রোবোটিক্স উল্লেখের দাবি রাখে। দক্ষিণে অবস্থিত ওশিনো নগরে পৃথিবীতে কারখানায় ব্যবহারযোগ্য রোবটের বৃহত্তম নির্মাতা ফানুক কোম্পানির সদর দপ্তর অবস্থিত।
এখানে প্রচুর বাণিজ্যিক ফলের বাগান ও আঙুর ক্ষেতও বর্তমান। এছাড়া জাপানে ব্যবহৃত মিনারেল ওয়াটারের ৪০% ইয়ামানাশির মিনামি আল্পস, ফুজি পর্বত ও মিৎসুতোওগে এলাকায় প্রস্তুত হয়।
বিজে ওয়াটলিং
ব্রাডলি-জন ওয়াটলিং (জন্ম: ৯ জুলাই, ১৯৮৫) দক্ষিণ আফ্রিকান বংশোদ্ভূত নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের হয়ে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে খেলছেন।
২০১২ সাল থেকে নিউজিল্যান্ড টেস্ট দলে উইকেট-রক্ষকের দায়িত্ব পালন করছেন। ঘরোয়া ক্রিকেটে তিনি নর্দান ডিস্ট্রিক্টস দলে প্রতিনিধিত্ব করছেন।
প্রারম্ভিক জীবন
দক্ষিণ আফ্রিকায় জন্মগ্রহণকারী ওয়াটলিং ১০ বছর বয়সে পরিবারের সাথে নিউজিল্যান্ডে স্থানান্তরিত হন। হ্যামিল্টন বয়েজ হাই স্কুলে অধ্যয়নকালীন সময়ে সাবেক টেস্ট ক্রিকেটার ক্রিস কাগেলিনের কাছ থেকে প্রশিক্ষণ নেন। এ সময়েই তিনি দুইবার জিলেট কাপের শিরোপা জয় করেন। ড্যানিয়েল বটউডের সাথে ২০০+ রানের জুটি গড়েন যা অদ্যাবধি ১ম একাদশে রেকর্ড হিসেবে চিহ্নিত হয়ে আছে। ২০০৪ সালে আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করেন।
৬ ডিসেম্বর, ২০০৪ তারিখে রাজ্য চ্যাম্পিয়নশীপে অকল্যান্ডের বিরুদ্ধে নর্দান ডিস্ট্রিক্টসের সদস্যরূপে প্রথম-শ্রেণীর ক্রিকেটে অভিষেক ঘটে তার। উইকেট-রক্ষক হিসেবে ৮ নম্বরে ব্যাটিংয়ে নেমে ১ম ইনিংসে ৩৭ রান করেন। দ্বিতীয় ইনিংসে নিক হর্সলে’র সাথে ব্যাটিং উদ্বোধনে নেমে মাত্র এক রানে আউট হয়ে যান। প্রথম দুই খেলায় উইকেট-কিপার হিসেবে নামলেও পরবর্তীকালে দলীয় কর্তৃপক্ষ তাকে ব্যাটিং উদ্বোধনেই বেশি প্রাধান্য দেয়। ডিসেম্বরে স্টেট শিল্ড প্রতিযোগিতায় ওয়েলিংটনের বিপক্ষে লিস্ট এ ক্রিকেটে নাম লেখান ওয়াটলিং। লরেন হাউয়েলের সাথে ব্যাটিং উদ্বোধনে নেমে কোন রান না করেই প্যাভিলিয়নে ফিরে আসেন।
খেলোয়াড়ী জীবন
২০১৯-২১ আইসিসি বিশ্ব টেস্ট চ্যাম্পিয়নশীপ ফাইনালের পর তিনি টেস্ট ক্রিকেট থেকে অবসর নেন ।
খেলার ধরন
ওয়াটলিংয়ের মতে, তার ব্যাটিংশৈলী অনেকটাই দক্ষিণ আফ্রিকান জন্টি রোডসের ন্যায়। তিনি তাকে তার আদর্শ মানেন। “হয়তো তিনি বলকে জোরে আঘাত করতে পারেননি। কিন্তু, ফাঁকা জায়গায় বলকে পাঠিয়েছেন ও উইকেট বরাবর দৌঁড়িয়ে রান সংগ্রহ করতে পারতেন। এভাবেই বোঝা যায় যে, তিনি কিরূপ খেলতে ভালবাসতেন। এভাবেই তিনি আমার খেলাকে উত্তরণ ঘটাতে সাহায্য করেছেন।”
কৃত্রিম বুদ্ধিমত্তার ইতিহাস
আধুনিক কৃত্রিম বুদ্ধিমত্তার বীজটি প্রাচীন দার্শনিকের বপন করেন, যারা মানুষের চিন্তাধারাকে যান্ত্রিক কাজে ব্যবহারের চেষ্টা করেছিলেন। ১৯৪০-এর দশকে প্রোগ্রামসক্ষম ডিজিটাল কম্পিউটার কৃত্রিম বুদ্ধিমত্তার উন্নয়নে ব্যাপক ভূমিকা পালন করে। এই যন্ত্র এবং পরিকল্পনাসমূহ কিছু বিজ্ঞানীদের কৃত্রিম মস্তিষ্ক বিষয়ক গবেষণায় অনুপ্রাণীত করে। ১৯৫৬ সালে ডার্কমাউথ কলেছ চত্বরে একটি কর্মশালা অনুষ্ঠিত হয়, যা কৃত্রিম বুদ্ধিমত্তার নতুন ক্ষেত্র তৈরিতে বিশাল ভূমিকা রাখে।
ঐ অনুষ্ঠানে যারা যোগ দিয়েছিলেন, মূলত তারাই পরবর্তীতে কৃত্রিম বুদ্ধিমত্তা নিয়ে ব্যাপক গবেষণা করেন। তাদের মধ্যে কেউ কেউ মনে করতেন মানুষের মতো বুদ্ধিমান যন্ত্র হয়তো পরবর্তী প্রজন্মেই তৈরি হয়ে যাবে এবং তারা এজন্য প্রচুর খরচ করতেও রাজী ছিলেন। তবে কম্পিউটার হার্ডওয়্যারের স্বল্পতা সেসময় অনেকের কাজকেই ব্যাঘাত ঘটায়।
১৯৭৩ সালে রাজনৈতিক দলসমূহের সমালোচনার কারণে যুক্তরাজ্য ও যুক্তরাষ্ট্র সরকার কৃত্রিম বুদ্ধিমত্তার উপর গবেষণা কাজ বন্ধ করে দেয়। সাত বছর পরে জাপান সরকারের অনুপ্রেরণায় তারা আবার কৃত্রিম বুদ্ধিমত্তা নিয়ে কাজ করতে সবাইকে উৎসাহী করে কিন্তু ৮০-এর দশকে কম্পিউটারের হার্ডওয়্যার যথেচ্ছাভাবে এই কাজ নষ্ট হওয়ার কারণে আবার কৃত্রিম বুদ্ধিমত্তা নিয়ে করা কাজ বন্ধ হয়ে যায়। একুশ শতকের ১ম দশকে যখন যান্ত্রিক পাঠ বিভিন্ন কাজে ব্যবহার শুরু হয় তখন কৃত্রিম বুদ্ধিমত্তার বিষয়টি আবারও উঠে আসে। এসময় কিছু পর্যবেক্ষক (যেমন: রে কার্জেল ) কৃত্রিম বুদ্ধিমত্তার ভবিষ্যদ্বাণী করে এমন যন্ত্রের কথা বলেন যা মানুষের মতো কাজ করতে সক্ষম।
পূর্বলক্ষণ
ম্যাককর্ডাক (২০০৪) লিখেছিলেন, কৃত্রিম বুদ্ধিমত্তা একটি এমন চিন্তা ছিল যা পশ্চিমা বুদ্ধিবৃত্তিক ইতিহাসকে অনেক পরিব্যপ্ত করে, এটি এমন একটি চিন্তা যা সত্য হওয়ার পথ দেখছিল, যার সূচনা হয়েছিল বিভিন্ন পৌরানিক গল্প, গুজব, অনুমান ইত্যাদি ভিত্তি করে।
পুরাণ ও কল্পকাহিনীতে কৃত্রিম বুদ্ধিমত্তা
যান্ত্রিক মানব এবং কৃত্রিম দ্রব্যের কথা গ্রিক পুরাণে পাওয়া যায়। ১৯ শতকের মাঝেই কল্পকাহিনীতে কৃত্রিম বুদ্ধিমত্তা বেশ প্রসার লাভ করে। এখনোও বিজ্ঞান কল্পকাহিনীতে কৃত্রিম বুদ্ধিমত্তা একটি বড় অংশ দখল করে আছে।
চিত্রায়ন (পরিগণক চিত্রলিখন)
পরিগণক চিত্রের আলোচনায় চিত্রায়ন (rendering) বা চিত্র সংশ্লেষণ (image synthesis) বলতে একটি পূর্বলিখিত পরিগণক নির্দেশসূচি (কম্পিউটার প্রোগ্রাম) ব্যবহার করে কোনও দ্বিমাত্রিক বা ত্রিমাত্রিক প্রতিমান থেকে আলোকীয় দৃষ্টিকোণ থেকে একটি বাস্তবানুগ বা অ-বাস্তবানুগ স্থির বা চলমান চিত্র উৎপাদন করার প্রক্রিয়াকে বোঝানো হয়। এই প্রক্রিয়ায় যে চিত্রটি উৎপাদিত হয়, তাকে পরিগণক-উৎপাদিত চিত্র বলে। কঠোরভাবে সংজ্ঞায়িত ভাষা বা উপাত্ত কাঠামো দিয়ে বর্ণিত বস্তুসমূহ ধারণকারী একটি দৃশ্য নথি-তে একাধিক প্রতিমান সংজ্ঞায়িত থাকতে পারে। দৃশ্য নথিটিতে অসদ দৃশ্যটিকে বর্ণনাকারী জ্যামিতি, দৃষ্টিভঙ্গি, বুনট, আলোকসম্পাত ও ছায়া সংক্রান্ত তথ্য অন্তর্ভুক্ত থাকে। দৃশ্য নথিতে ধারণকৃত উপাত্তগুলি এরপর একটি চিত্রায়ন প্রোগ্রামের কাছে হস্তান্তর করা হয়, যেটি এই উপাত্তগুলিকে প্রক্রিয়াজাত করে উৎপাদ হিসেবে একটি ডিজিটাল চিত্র বা রাস্টার চিত্রের চিত্রনথি বহির্গত করে।
সচল চিত্র বা ভিডিও সম্পাদনার ক্ষেত্রে একটি ভিডিও সম্পাদনা প্রোগ্রামে বিভিন্ন আবহ সৃষ্টি করার জন্য প্রয়োজনীয় পরিগণনা সম্পাদনের প্রক্রিয়াটিকে বোঝানো হয়ে থাকে।
চিত্রায়ন কথাটি শিল্পকলা থেকে ধার নেওয়া হয়েছে, যেখানে চিত্রায়ন বলতে বাস্তব বিশ্বের কোনও দৃশ্যকে একজন চিত্রশিল্পী কীভাবে উপস্থাপন করেন, সে ব্যাপারটি নির্দেশ করা হয়।
চিত্রায়ন পদ্ধতিগুলির কারগরি খুঁটিনাটি বিবরণে বৈচিত্র্য থাকতে পারে। তবে কোনও দৃশ্য নথিতে সংরক্ষিত ত্রিমাত্রিক উপস্থাপন থেকে পর্দায় প্রদর্শনযোগ্য একটি দ্বিমাত্রিক চিত্র উৎপাদন করার জন্য যে পরিগাণনিক সমস্যাগুলি সমাধা করতে হয়, সে ব্যাপারটি একটি চিত্রায়ক কলকৌশল যেমন একটি চিত্র প্রক্রিয়াজাতকারী যন্ত্রাংশ বা জিপিউ-তে অবস্থিত চিত্র নলধারাতে মোকাবেলা করা হয়। একটি চিত্র প্রক্রিয়াজাতকারী যন্ত্রাংশ হল এমন একটি বিশেষ উদ্দেশ্যে নির্মিত কলকৌশল যা কেন্দ্রীয় প্রক্রিয়াজাতকারী যন্ত্রাংশটিকে চিত্রায়ন করার জন্য প্রয়োজনীয় জটিল পরিগণনাগুলি নির্বাহ করতে সাহায্য করে। যদি কোনও দৃশ্যকে অসদ আলোকসম্পাতের অধীনে মোটামুটি বাস্তবানুগ ও পূর্বাভাসযোগ্যরূপে প্রদর্শন করা আবশ্যক হয়, তাহলে চিত্রায়ক সফটওয়্যারটিকে অবশ্যই চিত্রায়ন সমীকরণটি সমাধান করতে হয়। চিত্রায়ন সমীকরণটি সব ধরনের আলোকীয় ঘটনাবলীকে হিসাবে ধরে না, বরং পরিগণক-উৎপাদিত দৃশ্যাবলীর জন্য একটি সাধারণ আলোকসম্পাত প্রতিমান হিসেবে কাজ করে।
ত্রিমাত্রিক চিত্রের ক্ষেত্রে দৃশ্যগুলিকে প্রাক-চিত্রায়িত করা হতে পারে কিংবা বাস্তবকালীনভাবে উৎপন্ন করা হতে পারে। প্রাক-চিত্রায়ন একটি ধীরগতির ও পরিগণনীয়ভাবে নিবিড় প্রক্রিয়া যা সাধারণত চলচ্চিত্র নির্মাণে ব্যবহার করা হয়, যেখানে চলচ্চিত্রটিকে প্রেক্ষাগৃহে অক্রিয় দর্শকের কাছে প্রদর্শনের অনেক আগেই দৃশ্যগুলি উৎপাদন করার সুযোগ থাকেব। অন্যদিকে যেখানে চিত্রায়িত দৃশ্যের সাথে দর্শক ব্যবহারকারী হিসেবে আন্তঃক্রিয়াশীল থাকে, যেমন ত্রিমাত্রিক ভিডিও খেলা বা অন্যান্য প্রোগ্রামের ক্ষেত্রে বাস্তব সময়ে প্রতি মুহূর্তে দৃশ্য পরিবর্তন করতে হয়, তাই সেসব ক্ষেত্রে বাস্তবকালীন চিত্রায়ন কৌশল অবলম্বন করা হয়। বাস্তবকালীন চিত্রায়নের কার্যকারিতা উন্নত করার জন্য ত্রিমাত্রিক যন্ত্রাংশসামগ্রী ত্বরক ব্যবহার করা হতে পারে।
স্বপ্ন
স্বপ্ন মানুষের একটি মানসিক অবস্থা, যাতে মানুষ ঘুমন্ত অবস্থায় বিভিন্ন কাল্পনিক ঘটনা অবচেতনভাবে অনুভব করে থাকে। ঘটনাগুলি কাল্পনিক হলেও স্বপ্ন দেখার সময় সত্যি বলে মনে হয়। অধিকাংশ সময় দ্রষ্টা নিজে সেই ঘটনায় অংশগ্রহণ করছে বলে মনে করতে থাকে। অনেক সময়ই পুরনো অভিজ্ঞতার টুকরো টুকরো স্মৃতি কল্পনায় বিভিন্নভাবে জুড়ে ও পরিবর্তিত হয়ে সম্ভব অসম্ভব সব ঘটনার রূপ নেয়। স্বপ্ন সম্বন্ধে অনেক দর্শন, বিজ্ঞান, কাহিনী ইত্যাদি আছে। স্বপ্নবিজ্ঞানের ইংরেজি নাম Oneirology। কিছু স্বপ্নবিজ্ঞানীর মতে নিদ্রার যে পর্যায়ে কেবল আক্ষিগোলক দ্রুত নড়াচড়া করে কিন্তু বাকি শরীর শিথিল (সাময়িকভাবে প্রায় পক্ষাঘাতগ্রস্ত) হয়ে যায় সেই REM (Rapid eye movement, দ্রুত চক্ষু আন্দোলন) দশায় মানুষ স্বপ্ন দেখে। কিন্তু এই বিষয়ে বিতর্ক রয়েছে। পেটে কোনো সমস্যা থাকলে বা উল্টো পাল্টা বেশি কিছু খেলে স্বপ্নের মাত্রা বাড়তে পারে।
স্বপ্ন হল ধারাবাহিক কতগুলো ছবি ও আবেগের সমষ্টি যা ঘুমের সময় মানুষের মনের মধ্যে আসে। এগুলো কল্পনা হতে পারে, অবচেতন মনের কথা হতে পারে, বা অন্য কিছুও হতে পারে, শ্রেণীবিন্যাস করা বেশ কষ্টকর। সাধারনত মানুষ অনেক স্বপ্ন দেখে, তবে সবগুলো মনে রাখতে পারে না।স্বপ্নের অর্থ সম্পর্কে ভিন্ন ভিন্ন লোক ভিন্ন ভিন্ন মতামত পোষণ করেছে যা সময় এবং সংস্কৃতির মাধ্যমে স্থানান্তরিত হয়েছে। অনেকেই স্বপ্ন সম্পর্কে ফ্রয়েডীয় তত্ত্বকে সমর্থন করেন যে স্বপ্ন মূলত মানুষের গোপন আকাঙ্ক্ষা এবং আবেগগুলির বহিঃপ্রকাশ । অন্যান্য বিশিষ্ট থিওরিগুলোতে সুপারিশ করা হয়েছে যে স্বপ্ন মেমরি গঠন, সমস্যা সমাধান এবং মস্তিষ্ককে সক্রিয়করণ করতে সাহায্য করে । প্রায়  ৫০০০ বছর আগে মেসোপটেমিয়ায় স্বপ্ন সম্পর্কে যে প্রাচীন রেকর্ডগুলি পাওয়া  গিয়েছিল তা মূলত কাদামাটি দিয়ে তৈরি ট্যাবলেটগুলিতে নথিভুক্ত ছিল। গ্রিক এবং রোমান যুগে মানুষ বিশ্বাস করতেন যে স্বপ্নগুলি এক বা একাধিক দেবতার কাছ থেকে প্রত্যক্ষ বার্তা অথবা মৃত ব্যক্তিদের কাছ থেকে আসা বার্তা যা প্রধানত ভবিষ্যদ্বাণী হিসাবে গণ্য করা হতো । কিছু কিছু সংস্কৃতির লোক স্বপ্নের চর্চা করত স্বপ্ন চাষের উদ্দেশ্য ।
১৯০০ এর দশকের প্রথম দিকে সিগমুন্ড ফ্রয়েড মনোবিশ্লেষণের মনস্তাত্ত্বিক শৃঙ্খলা বিকাশ করেছিলেন তাছাড়া স্বপ্নের তত্ত্ব ও তাদের ব্যাখ্যা সম্পর্কে ব্যাপকভাবে লিখেছিলেন। তিনি স্বপ্নের ব্যাখ্যা করেছিলেন গভীরতম আকাঙ্ক্ষা এবং উদ্বিগ্নতা প্রকাশের মাধ্যমকে অবলম্বন করে যা প্রায়ই দমনমূলক শৈশব স্মৃতি বা আচ্ছন্নতা সম্পর্কিত । অধিকন্তু, তিনি বিশ্বাস করতেন যে বস্তুগতভাবে তার স্বপ্নের বিষয়টি অবশ্যই যৌন উত্তেজনা মুক্তির প্রতিনিধিত্ব করে। Interpretation of Dreams (1899) এর মধ্যে, ফ্রয়েড স্বপ্ন ব্যাখ্যা করার জন্য একটি মানসিক কৌশলকে বিকশিত করেছিলেন এবং একটি ধারাবাহিক নির্দেশিকা  দিয়েছিলেন যা আমাদের স্বপ্নে প্রদর্শিত symble এবং motifs বুঝতে সাহায্য করবে । আধুনিক যুগে স্বপ্নকে অবচেতন মনের একটি সংযোগ হিসাবে দেখা হয় । তারা স্বাভাবিক থেকে সাধারণকে এবং অত্যধিক surreal থেকে উদ্ভট এর পরিসীমা নির্ধারণ করেছেন । স্বপ্ন বিভিন্ন প্রকৃতির হতে পারে ।  যেমন, ভয়ঙ্কর, উত্তেজনাপূর্ণ, জাদুকর, মর্মান্তিক, সাহসিক, বা যৌন উত্তেজনা সংক্রান্ত । স্বপ্নের ঘটনাগুলি সাধারণত যিনি স্বপ্ন দেখেন তার নিয়ন্ত্রণের বাইরে থাকে । ব্যতিক্রম কিছু স্বপ্ন আছে যেখানে স্বপ্নদর্শক আত্ম সচেতনতার পরিচয় দেয়।  মাঝে মাঝে স্বপ্নের মাধ্যমে ব্যক্তির মধ্যে সৃজনশীল চিন্তাধারার উদ্রেক হতে পারে যার ফলে সে অনুপ্রেরণাও অনুভব করতে পারে।
প্রাচীন ইতিহাস
ড্রিমিং একটি সাধারণ শব্দ আদিবাসী অস্ট্রেলিয়ানদের মধ্যে চিরস্থায়ী নির্মাণের "নিরবধি সময়" হিসাবে বোঝাত যা ব্যক্তিগত বা গোষ্ঠীর গঠনমূলক সৃষ্টি হিসাবে বর্ণনা করা হতো ।
৩১০০ খ্রিস্টপূর্বাব্দে মেসোপটেমিয়ায় সুমেরীয়রা স্বপ্নের নিদর্শন রেখে গিয়েছিলেন। সপ্তম শতাব্দীর বিদ্বান-রাজা Assurbanipa এই প্রারম্ভিক রেকর্ডকৃত দেব-দেবতাদের কাহিনী অনুসারে  স্বপ্নের প্রতি মনোযোগ দিয়েছিলেন । কাদামাটির ট্যাবলেটগুলির আর্কাইভের মধ্যে কিংবদন্তি রাজা গিলগামেশের গল্পের কিছু বিবরণ পাওয়া গিয়েছিল ।
মেসোপটেমিয়ার লোকদের বিশ্বাস ছিল যে আত্মা বা তার কিছু অংশ ঘুমন্ত ব্যক্তির শরীর থেকে বেরিয়ে আসে যা প্রকৃতপক্ষে ঐসব স্থান এবং ব্যক্তিদের মধ্যে ঘুরে বেড়ায় যা স্বপ্নদর্শীরা তাদের ঘুমের মধ্যে দেখে । কখনও কখনও স্বপ্নের দেবতারা স্বপ্নদর্শীকে বহন করতে বলে। [15] ব্যাবিলনীয়রা এবং আসিরিয়ানরা স্বপ্নকে বিভক্ত করেছিল "ভাল" যা দেবতাদের দ্বারা প্রেরিত হয়েছিল এবং "মন্দ" যা ভূতদের দ্বারা পাঠানো হয়েছিল ।  তারা এও বিশ্বাস করতো  যে তাদের স্বপ্ন ছিল নিখুঁত এবং ভবিষ্যদ্বাণী সংবলিত ।
২০০০ খ্রিস্টপূর্বাব্দের দিকে প্রাচীন মিশরে মিশরীয়রা তাদের স্বপ্নগুলোকে প্যাপিরাসে লিখেছিল। প্রাণবন্ত এবং উল্লেখযোগ্য স্বপ্নগুলু মানুষদের কাছে আশীর্বাদ এবং বিশেষভাবে বিবেচিত ছিল। প্রাচীন মিশরীয়রা বিশ্বাস করত যে স্বপ্ন দেবতাদের কাছ থেকে বার্তা নিয়ে আসার মত শব্দগুচ্ছ ছিল। তারা মনে করত যে ঐশ্বরিক সান্নিধ্য লাভের সর্বোত্তম উপায় ছিল স্বপ্ন দেখা । তাই মিশরীয়রা দেবতাদের কাছ থেকে পরামর্শ, সান্ত্বনা, বা নিরাময় পাওয়ার আশায় বিশেষ ধরনের "স্বপ্নের বিছানা" এর মধ্যে ঘুমাত ।
ক্লাসিকাল ইতিহাস:
চীনা ইতিহাসে, মানুষ আত্মার দুটি গুরুত্বপূর্ণ দিক সম্পর্কে লিখেছিলেন, যার মধ্যে একটি স্বপ্নের রাজ্যে যাত্রার সময় শরীর থেকে মুক্তি পায় এবং অন্যটি দেহে অবস্থান করে, যদিও শুরু থেকেই এই বিশ্বাস ও স্বপ্নের ব্যাখ্যা দার্শনিক ওয়াং চং (২৭- ৯৭ খ্রিষ্টাব্দ) দ্বারা প্রশ্নবিদ্ধ হয়েছিল। ৯০০ এবং ৫০০ খ্রিস্টপূর্বাব্দের দিকে লিখিত ভারতীয় পাঠ উপনিষদে স্বপ্নের দুটি অর্থের উপর জোর দেওয়া হয়েছিল। প্রথমটি বলে যে, স্বপ্ন হল মনের ভিতরের নিছক ইচ্ছার অভিব্যক্তি মাত্র। দ্বিতীয়টি হচ্ছে, ঘুমের সময় আত্মা দেহ ত্যাগ করে এবং জাগ্রত হওয়ার আগ পর্যন্ত ঐটি দ্বারা দেহ পরিচালিত হয়।
গ্রিকরা মিশরীয়দের সাথে তাদের বিশ্বাসকে এক করে নিয়েছিল, যেমন কীভাবে ভাল ও মন্দ স্বপ্নের ব্যাখ্যা করা যায় এবং স্বপ্নগুলোকে সন্নিবেশ করা যায়। গ্রিকের স্বপ্ন দেবতা মরফিয়াস, যারা মন্দিরগুলিতে ঘুমাতো তাদের জন্য সতর্কবাণী ও ভবিষ্যদ্বাণী পাঠিয়েছিলেন। স্বপ্নের ব্যাপারে গ্রীকদের প্রাথমিক বিশ্বাস ছিল যে, তাদের দেবতারা স্বপ্নদর্শীদের কাছে সশরীরে দেখা দিতেন, যেখানে তারা কীহোলের মধ্য দিয়ে প্রবেশ করতেন, ঐশ্বরিক বার্তা দেওয়ার পর একই ভাবে তারা প্রস্থান করতেন।
পঞ্চম খ্রিস্টপূর্বাব্দের দিকে এন্টিফন(Antiphon) স্বপ্ন নিয়ে প্রথম গ্রিক বই লিখেছিলেন। সেই শতাব্দীতে, অন্যান্য সংস্কৃতি গ্রিকদের বিশ্বাসকে প্রভাবিত ছিল যে, আত্মা ঘুমানোর সময় শরীর ছেড়ে চলে যায়। হিপোক্রেটস (৪৬৯-৩৯৯ খ্রিষ্ট পূর্বাব্দ) স্বপ্ন নিয়ে একটি সহজ তত্ত্ব দিয়েছিলেন: দিনের বেলা মানুষের আত্মা স্বপ্ন সংক্রান্ত চিত্র গ্রহণ করে এবং রাতের বেলা পূর্ণাঙ্গ একটি ছবিতে রূপদান করে। গ্রিক দার্শনিক অ্যারিস্টটল (৩৮৪-৩২২ খ্রিস্টপূর্বাব্দ) বিশ্বাস করতেন যে স্বপ্ন হল শারীরিক কার্যকলাপ। তিনি মনে করতেন স্বপ্ন রোগের বিশ্লেষণ এবং কোন ধরনের রোগ হতে পারে তার জন্য ভবিষ্যদ্বাণী করতে পারে। মার্কাস টুলিয়াস সিসেরো বিশ্বাস করতেন যে স্বপ্ন মূলত তাই যা স্বপ্নদর্শী দ্বারা পূর্বের দিনগুলিতে আগেই চিন্তা করা হয়েছিল। সিসেরোর Somnium Scipionis দীর্ঘ স্বপ্নের বর্ণনা দিয়েছিলেন, যা ম্যাক্রোবিয়াস তার Commentarii in Somnium Scipionis তে মন্তব্য করেছিলেন।
আব্রাহামিক ধর্মের দিক থেকে:
হিব্রুরা তাদের ধর্মের সাথে স্বপ্নকে যুক্ত করেছিল, যদিও হিব্রুরা একেশ্বরবাদী ছিলেন এবং বিশ্বাস করতেন যে স্বপ্নগুলি একমাত্র ঈশ্বরের কাছ থেকে প্রাপ্ত ধ্বনি ছিল। এছাড়া হিব্রুরা ভাল স্বপ্ন(ঈশ্বর থেকে) এবং খারাপ স্বপ্ন (মন্দ আত্মা থেকে) এর মধ্যে পার্থক্য তৈরি করেছিলেন। হিব্রুরা অন্যান্য প্রাচীন সংস্কৃতির মত ঐশ্বরিক বানী কে ব্যাখ্যা করার জন্য স্বপ্নের সাহায্য নিতেন। উদাহরণস্বরূপ, হিব্রু ভাববাদী সেমূয়েল "শীলোর মন্দিরের মধ্যে শুয়ে ঘুমাতেন এবং প্রভুর বাক্য গ্রহণ করতেন।" বাইবেলের "Genesis" অংশে স্বপ্নগুলোর কথা উল্যেখ করা হয়েছে।
খ্রিস্টানরা বেশিরভাগই হিব্রুদের সাথে তাদের বিশ্বাস ভাগ করে নিয়েছিল। তারা মনে করতেন যে স্বপ্ন একটি অতিপ্রাকৃত চরিত্র। ওল্ড টেস্টামেন্টে ঐশ্বরিক অনুপ্রেরণা সংবলিত অনেক স্বপ্নের কথা বলা হয়েছে। এই স্বপ্ন সংক্রান্ত কাহিনীগুলির মধ্যে সবচেয়ে বিখ্যাত ছিল জ্যাকব এর স্বপ্ন যেটি পৃথিবী থেকে স্বর্গ পর্যন্ত বিস্তৃত। অনেক খ্রিস্টান প্রচার করেন যে ঈশ্বর স্বপ্নের মাধ্যমে মানুষের সাথে কথা বলতে পারেন।
"Iain R. Edgar" ইসলামে স্বপ্নের ভূমিকা নিয়ে গবেষণা করেছেন । তিনি যুক্তি দিয়েছেন যে, স্বপ্ন ইসলামের ইতিহাস এবং মুসলমানদের জীবনযাত্রার উপর গুরুত্বপূর্ণ ভূমিকা পালন করেছিল, কারণ স্বপ্নের ব্যাখ্যা হচ্ছে একমাত্র উপায় যা মুসলমানরা শেষ নবী মুহাম্মাদ আল্লাহর কাছ থেকে যে প্রত্যাদেশ লাভ করতেন তা থেকে অনেক প্রশ্নের উত্তর পাওয়া যায়।
হিন্দুধর্মের দৃষ্টিকোণ থেকে:
"Mandukya Upanishad" ভারতীয় হিন্দুধর্মের বেদ ধর্মগ্রন্থের একটি অংশ, এখানে স্বপ্নের তিনটি অবস্থার কথা উল্লেখ করা হয়েছে। তার মধ্যে অন্যতম অবস্থা হচ্ছে আত্মা তার জীবদ্দশায় অভিজ্ঞতা লাভ করে। অন্য দুইটি অবস্থা হচ্ছে জাগ্রত অবস্থা এবং ঘুমন্ত অবস্থা।
ক্লাসিকাল উত্তর এবং মধ্যযুগীয় ইতিহাস:
কিছু আদিবাসী আমেরিকান উপজাতি এবং মেক্সিকান সভ্যতার লোকেরা বিশ্বাস করত যে, স্বপ্ন হল একটি উপায় যার মাধ্যমে তারা তাদের পূর্বপুরুষদের দেখতে এবং তাদের সাথে যোগাযোগ করতে পারে। কয়েকটি আদি আমেরিকান উপজাতি স্বপ্নের মাধ্যমে উপদেশ গ্রহণ না করা পর্যন্ত উপবাস ও প্রার্থনা করে। স্বপ্ন থেকে প্রাপ্ত উপদেশ তারা বাকিদের সাথে শেয়ার করে।
মধ্যযুগে স্বপ্নকে একটি কঠোর ব্যাখ্যায় উন্নীত করা হয়েছিল। তাছাড়া স্বপ্নের ইমেজ গুলোকে শয়তান এর প্রলোভন হিসাবে মনে করা হত। অনেকে বিশ্বাস করতেন যে, ঘুমের সময় শয়তান মানুষের মনকে কলুষিত ও ক্ষতিকারক চিন্তা দ্বারা প্রভাবিত করতে পারে। প্রোটেস্টান্টিজম এর প্রতিষ্ঠাতা "মার্টিন লুথার" বিশ্বাস করতেন স্বপ্ন হল শয়তানের কাজ। যাইহোক, ক্যাথলিকদের মধ্যে প্রধান, যেমন সেন্ট আগস্টাইন এবং সেন্ট জেরোম দাবি করেন যে তাদের জীবনের দিকগুলি তাদের স্বপ্ন দ্বারা প্রভাবিত ছিল।
সাধারণ ব্যাখ্যা
স্বপ্ন ব্যাখ্যাকে মূলত ব্যক্তিত্বমূলক ধারণা এবং অভিজ্ঞতার ফলাফল হিসাবে ধারণা করা যেতে পারে । এক গবেষণায় দেখা গেছে যে অধিকাংশ লোকই বিশ্বাস করে যে "তাদের স্বপ্নগুলি অর্থপূর্ণ এবং লুক্কায়িত সত্য প্রকাশ করে"। মার্কিন যুক্তরাষ্ট্র, দক্ষিণ কোরিয়া এবং ভারতে পরিচালিত এক গবেষণায় দেখা গেছে যে ৭৪% ভারতীয়, দক্ষিণ কোরিয়ানদের ৬৫% এবং ৫৬% আমেরিকানরা তাদের স্বপ্নের বিষয়বস্তুকে অবচেতন মনের বিশ্বাস এবং অপূরণ আকাঙ্ক্ষার সাথে তুলনা করেছে  । স্বপ্নচারণের এই ফ্রয়েডিয়ান দৃশ্যে স্মৃতির একত্রীকরণ, সমস্যা সমাধান বা  মস্তিষ্কের ক্রিয়াকলাপের বৈশিষ্ট্যের উপর বেশি অনুমোদন দেয়া হয়েছিল।
দিবাস্বপ্ন(Day Dreaming) :
দিবাস্বপ্ন এক ধরনের ফ্যান্টাসি, সুখ, আনন্দদায়ক চিন্তা, এবং উচ্চাকাঙ্ক্ষী প্রত্যাশা যা স্বপ্নদর্শী জাগ্রত অবস্থায় দেখতে পায়। বিভিন্ন ধরনের দিবাস্বপ্ন রয়েছে। এ সম্পরকে মনোবৈজ্ঞানিকদের মধ্যে কোন সঙ্গতিপূর্ণ সংজ্ঞা নেই। সাধারণ জনগণ এছাড়াও বিস্তৃত অভিজ্ঞতার এই শব্দটি ব্যবহার করে। হার্ভার্ড মনোবিজ্ঞানী ডিরড্রি ব্যারেটের গবেষণায় দেখা গেছে যে যারা নিখুঁত স্বপ্নের মতো মানসিক অবস্থায় উপনীত হতে পারে তাদের ব্যাখ্যা অনেক কার্যকর। অন্যদিকে, অনেকে মৃদু চিত্রাবলী, বাস্তবিক ভবিষ্যতের পরিকল্পনা, অতীতের স্মৃতিগুলির পর্যালোচনা বা "স্পেসিং আউট" যেমন একজনের মন আপেক্ষিভাবে ফাঁকা হয়ে যায় - তখন তারা দিবাস্বপ্নের কথা বলে।
দিবাস্বপ্নকে একটি অলসতা, অ-উৎপাদনশীল চিত্তাকর্ষক হিসাবে মনে করা হয়, এটি এখন সাধারণভাবে স্বীকার করা হয় যে ডেড্রিমিং কিছু প্রসঙ্গে গঠনমূলক হতে পারে। এমন উদারণ আছে যেমন সৃষ্টিশীল লেখক, ঔপন্যাসিক এবং চলচ্চিত্র নির্মাতারা দিবাস্বপ্নের মাধ্যমে অনেক সৃজনশীল বা শৈল্পিক কাজ করেছেন। একইভাবে, দিবাস্বপ্ন দ্বারা গবেষণা বিজ্ঞানী, গণিতবিদ এবং পদার্থবিজ্ঞানীরা তাদের নিজস্ব বিষয়ে নতুন নতুন ধারণা গড়ে তুলেছেন।
অমূলপ্রত্যক্ষ(Hallucination):
হেলুসিনেশন শব্দটি বিস্তৃত অর্থে ব্যবহৃত হয়, যা উদ্দীপক অবস্থার অনুপস্থিতি হলেই একে উপলব্ধি করা যায়। একটি দৃঢ় অর্থে হেলুসিনেশন হচ্ছে সচেতন এবং জাগ্রত অবস্থার অনুভূতি। তাছাড়া তার মধ্য বহিরাগত উদ্দীপনার অনুপস্থিতি এবং বাস্তব ধারণা সংক্রান্ত গুণাবলীর উপস্থিতি রয়েছে। যেগুলি উজ্জ্বল, এবং বাহ্যিক স্থানে লক্ষ্য করা যায়। পরের সংজ্ঞাটি স্বপ্নচারণ সম্পর্কিত ঘটনা থেকে আলাদা আলাদা বৈশিষ্ট্য প্রকাশ করে, যা জাগ্রত অবস্থার জড়িত নয়।
দুঃস্বপ্ন(Nightmare):
দুঃস্বপ্ন একটি অপ্রীতিকর স্বপ্ন যা মন থেকে একটি শক্তিশালী নেতিবাচক মানসিক প্রতিক্রিয়া হতে জন্ম নিতে পারে। সাধারণত ভয় অথবা ভয়াবহ এমনকি হতাশা, উদ্বেগ, দুঃখ থেকেও মানুষ দুঃস্বপ্ন দেখতে পারে। স্বপ্নে বিপদ, অস্বস্তি, মানসিক বা শারীরিক অসুস্থতার উপস্থিতি থাকতে পারে। ভুক্তভোগী জাগ্রত অবস্থায় মানসিক দুঃশ্চিন্তার মধ্যে থাকে এবং দীর্ঘ সময় ধরে ঘুমাতে পারে না।
রাতের আশঙ্কা(Night terror):
এটি মূলত ভালো ঘুমের বিপরিত হিসাবে পরিচিত। এটি এক ধরনের প্যারাসোমনিয়া ডিসঅর্ডার যা প্রধানত শিশুদের প্রভাবিত করে এর কারণে তারা ভয় পায়। রাতের আশঙ্কাকে দুঃস্বপ্নের সঙ্গে এক করা উচিত নয়, যা ভয়ঙ্কর ভয় বা অনুভূতি কারণে ঘটে থাকে।
গবেষণা
১৯৪০-এর দশক থেকে ১৯৮৫ সাল পর্যন্ত ক্যালভিন এস হল পঞ্চাশ হাজারেরও বেশি স্বপ্ন সম্বন্ধীয় প্রতিবেদন সংগ্রহ করে মার্কিন যুক্তরাষ্ট্রের ওহাইয়োতে অবস্থিত কেইস ওয়েস্টার্ন রিজার্ভ ইউনিভার্সিটিতে পেশ করেন। ১৯৬৬ সালে হল এবং ভ্যান দ্য ক্যাসল দ্য কন্টেন্ট এনালাইসিস অফ ড্রিমস নামে একটি গ্রন্থ প্রকাশ করেন। গ্রন্থে তারা কোডিং পদ্ধতির মাধ্যমে এক হাজার কলেজ ছাত্রের স্বপ্নের প্রতিবেদন তুলে ধরেছেন। সেখানে তারা দেখিয়েছেন যে, সমগ্র বিশ্বের জনগণ সাধারণত একই ধরনের বিষয় নিয়ে স্বপ্ন দেখে। হলের পূর্ণাঙ্গ স্বপ্ন সংবলিত প্রতিবেদন ১৯৯০ এর মাঝামাঝি সময়ে তার উত্তরসূরী উইলিয়াম ডোমহফ কর্তৃক জনসমক্ষে প্রকাশিত হয়। সেখানে আরও ভিন্ন বিশ্লেষণ দেখা যায়। স্বপ্নে মানুষ অধিকাংশ সময়ই গত দিন বা গত সপ্তাহের বিভিন্ন ঘটনা সম্পর্কিত কিছু দেখে।
জৈবিক ধারা
ক্যালভিন হলের তথ্য বিশ্লেষণে দেখা যায় যে, যৌবনে মানুষের মোট স্বপ্নের ১০ শতাংশের বেশি যৌন বিষয়ে হয় না। আরেকটি গবেষণায় দেখা যায় যে, ৮% নর-নারী যৌন স্বপ্ন দেখে থাকেন। কিছু কিছু ক্ষেত্রে যৌন স্বপ্নের ফলে বীর্যপাত ঘটে। সচরাচর তা ভেজা স্বপ্ন বা স্বপ্নদোষ নামে পরিচিতি হয়।
কার্যকারিতা
স্বপ্নের কার্যকারিতা নিয়ে অনেক অনুকল্পকে প্রস্তাব করা হয়েছে, এগুলোর কোনকোনটি পরবর্তী সময়ের অভিজ্ঞতামূলক গবেষণার সাথে বিরোধী বলে প্রমাণিত হয়। এটাও প্রস্তাব করা হয়েছে যে স্বপ্নের কোন নির্দিষ্ট উদ্দেশ্য নেই, এবং স্বপ্ন কেবল ঘুমের সময় মস্তিষ্কে জৈবরাসায়নিক প্রক্রিয়ার ফলাফল।
ফ্রয়েডের দৃষ্টিভঙ্গি
১৯ শতকের শেষের দিকে, মনোচিকিৎসক সিগমুন্ড ফ্রয়েড একটি তত্ত্ব তৈরি করেন যে, অচেতন ইচ্ছাপুরণের দ্বারা আমাদের স্বপ্নের বিষয়বস্তু তাড়িত হয়। ফ্রয়েড স্বপ্নকে "অচেতনের দিকে রাজকীয় পথ" হিসেবে অভিহিত করেন। তিনি তত্ত্বায়ন করেন, স্বপ্নের বিষয়বস্তুগুলো স্বপ্নদ্রষ্টার অচেতন মন এর প্রতিফলন ঘটায়, এবং বিশেষ করে স্বপ্নের বিষয়বস্তু অচেতন ইচ্ছাপুরণের দ্বারা আকৃতিপ্রাপ্ত হয়। তিনি যুক্তি দেন যে, গুরুত্বপূর্ণ অচেতন ইচ্ছাগুলো প্রায়ই প্রাথমিক শৈশবকালের স্মৃতি ও অভিজ্ঞতার সাথে সম্পর্কিত হয়। ফ্রয়েডের তত্ত্ব স্বপ্নকে প্রকাশিত ও সুপ্ত উভয় হিসেবেই বর্ণনা করে। সুপ্ত বিষয়বস্তু গভীর অচেতন ইচ্ছা এবং কল্পনার সাথে সম্পর্কিত এবং প্রকাশিত বিষয়বস্তু উপরিউপরি ও অর্থহীন। প্রকাশিত বিষয়বস্তু অনেক সময় সুপ্ত বিষয়বস্তুকে আড়াল বা অস্পষ্ট করে।
সিগমুন্ড ফ্রয়েড তার প্রথম দিকের কাজগুলোতে লিখেছেন, সুপ্ত স্বপ্নের বিশাল অংশ যৌনতার সাথে সম্পর্কিত, কিন্তু পরবর্তিতে তিনি তার এই অবস্থান থেকে সরে আসেন। তিনি তার বিয়ন্ড দ্য প্লিজার প্রিন্সিপল গ্রন্থে উল্লেখ করেন, কীভাবে মানসিক আঘাত বা ট্রমা বা সহিংসতা স্বপ্নের বিষয়বস্তুকে প্রভাবিত করতে পারে। তিনি তার ড্রিমস এন্ড অকাল্টিজম  বক্তৃতায় স্বপ্নের অতিপ্রাকৃত উৎস্য সম্পর্কে আলোচনা করেন। বক্তৃতাটি নিউ ইন্ট্রোডাকটরি লেকচারস অন সাইকোএনালাইসিস - এ প্রকাশিত হয়।
পরবর্তী জীবনে ফ্রয়েড স্বীকার করেন যে, স্বপ্নকে "ইচ্ছা পুরণ হিসেবে শ্রেণীভূক্ত করা সম্ভব নয়"। বারবার দুঃস্বপ্নের সাথে পোস্ট ট্রমেটিক স্ট্রেস ডিজর্ডার এর সম্পর্ক আছে। আধুনিক পরীক্ষামূলক গবেষণা স্বপ্ন নিয়ে ফ্রয়েডের অনেক তত্ত্বের বিরুদ্ধে গেছে। ফ্রয়েডের "ড্রিম-ওয়ার্ক" ব্যাখ্যা-কৌশল এর কোন অভিজ্ঞতামূলক বৈধতা পাওয়া যায় নি।
ইয়ং এর দৃষ্টিভঙ্গি
কার্ল ইয়ং ফ্রয়েডের অনেক তত্ত্বই প্রত্যাখ্যান করেছিলেন। ইয়ং ফ্রয়েডের স্বপ্ন নিয়ে ধারণাটি সম্প্রসারিত করেন, এবং এটাকে স্বপ্নদ্রষ্ঠার অচেতন আকাঙ্ক্ষার সাথে সম্পর্কিত করেন। তিনি স্বপনকে স্বপ্নদ্রষ্টার কাছে আসা বার্তা হিসেবে বর্ণনা করেন এবং বলেন স্বপ্নদ্রষ্টাদেরকে তাদের নিজেদের ভালর জন্যই তাদের স্বপ্নের প্রতি মনোযোগ দেয়া উচিত। তিনি বিশ্বাস করতেন যে, স্বপ্ন স্বপ্নদ্রষ্টার কাছে সেইসব সত্যকে প্রকাশ করে, যা তার ভয়ের আবেগীয় ও ধর্মীয় সমস্যার সমাধান করতে সাহায্য করতে পারে।
ইয়ং লেখেন যে, পৌনঃপুনিক স্বপ্নগুলো বারবার আসে বলে এটিতে মনোযোগ দেয়া প্রয়োজন। এটি নির্দেশ করছে যে স্বপ্নদ্রষ্টা তার স্বপ্নের সাথে জড়িত সমস্যাকে অবহেলা করছেন। তিনি একে "ক্ষতিপূরণ" হিসেবে আখ্যায়িত করেন। স্বপ্ন সচেতন বিশ্বাস এবং প্রবণতাগুলোকে এগুলোর বিকল্পের সাথে ভারসাম্যে স্থাপন করেন। ইয়ং বিশ্বাস করতেন না যে, সচেতন প্রবণতাগুলো ভুল এবং স্বপ্নই সত্যকারের বিশ্বাস দান করে। তিনি বলেন, স্বপ্ন নিয়ে করা ভাল কাজের জন্য ভারসাম্যপূর্ণ দৃষ্টিভঙ্গির প্রয়োজন। তিনি বিশ্বাস করতেন, স্বপ্নের অনেক চিহ্নই প্রতিটি স্বপ্নেই ফিরে আসে। ইয়ং বিশ্বাস করতেন, কোন দিনে তৈরি হওয়া স্মৃতিরও স্বপ্নে ভূমিকা রাখে। এই স্মৃতিগুলো আমাদের উপর কিছু ছাপ রেখে যায় যাতে আমাদের অচেতন মন এগুলো নিয়ে কাজ করতে পারে যখন ইগো কাজ করে না। অচেতন মন অতীতের এই ছাপগুলোকে স্বপ্নের আকারে আবার কার্যকরী করে। ইয়ং একে দিবা অবশিষ্টাংশ (day residue) বলে উল্লেখ করেছেন। ইয়ং এও বলেছেন, স্বপ্ন পরিপূর্ণ ব্যক্তিক উদ্বিগ্নতা নয়, সব স্বপ্নই একটি "মনোবৈজ্ঞানিক নিয়ামকগুলোর একটি বৃহৎ জালিকার" অংশ।
ফ্রিৎজ পার্লস এর দৃষ্টিভঙ্গি
ফ্রিৎজ পার্লস গেস্টাল্ট থেরাপি এর পূর্ণাঙ্গ প্রকৃতির একটি অংশ হিসেবে তার স্বপ্ন নিয়ে তত্ত্ব তৈরি করেন। স্বপ্নকে এখানে আত্ম (self) এর একটি আকার হিসেবে দেখা হয় যাকে অবহেলা, প্রত্যাখ্যান করা হয় বা দাবিয়ে রাখা হয়। ইয়ং বলেন, একজন ব্যক্তি তার স্বপ্নে নিজের পরিপ্রেক্ষিত থেকে যেকোন ব্যক্তিকেই বিবেচনা করতে পারেন, যাকে স্বপ্নের বিষয়ীগত বা ব্যক্তিবাচক অভিমুখ বলা হয়। পার্লস এই মতকে সম্প্রসারিত করে বলেন, এমনকি প্রাণহীন বস্তুও স্বপ্নদ্রষ্টার দৃষ্টিভঙ্গি বা পরিপ্রেক্ষিতের প্রতিনিধিত্ব করতে পারে, কারণ এটিও বিষয়ীগত। স্বপ্নদ্রষ্টাকে তাই তার স্বপ্নে নিজেকে একটি বস্তু হিসেবে কল্পনা করতে এবং একে বর্ণনা করতে বলা যেতে পারে, যাতে স্বপ্নদ্রষ্টার ব্যক্তিত্বের সাথে বস্তুটির বৈশিষ্ট্য এর মধ্যকার মিথস্কিয়া সম্পর্কিত সচেতনতা তৈরি করা যেতে পারে।
পরিভাষা
Dynamic psychiatry - গতিবাদী মনোরোগবিদ্যা
ক্ল্যাশ অফ চ্যাম্পিয়নস (২০১৯)
ক্ল্যাশ অফ চ্যাম্পিয়নস একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ১৫ই সেপ্টেম্বর তারিখে মার্কিন যুক্তরাষ্ট্রের নর্থ ক্যারোলাইনার শার্লটের স্পেকট্রাম সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ক্ল্যাশ অফ চ্যাম্পিয়নস কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানের বিশেষণ অনুযায়ী র, স্ম্যাকডাউন এবং ২০৫ লাইভ ব্র্যান্ড জুড়ে ডাব্লিউডাব্লিউই-এর সকল চ্যাম্পিয়নশিপ ম্যাচ আয়োজিত হয়েছিল।
প্রাক-প্রদর্শনে দুইটি সহ মূল অনুষ্ঠান মিলিয়ে মোট ১১টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ম্যাচে ব্রোন স্ট্রোম্যানকে হারিয়েছে। অন্যান্য শীর্ষস্থানীয় ম্যাচে, ডাব্লিউডাব্লিউই চ্যাম্পিয়নশিপ ম্যাচে কফি কিংস্টন র‌্যান্ডি অরটনকে, ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে বেইলি শার্লট ফ্লেয়ারকে হারিয়েছে এবং বেকি লিঞ্চ বনাম সাশা ব্যাংকসের মধ্যকার ডাব্লিউডাব্লিউই র নারী চ্যাম্পিয়নশিপ ম্যাচটিতে সাশা ডিস্কোয়ালিফিকেশনের মাধ্যমে জয়লাভ করলেও চ্যাম্পিয়ন সুবিধা থাকার ফলে বেকি চ্যাম্পিয়নশিপটি ধারণ করেছেন। এই অনুষ্ঠানের একমাত্র অ-চ্যাম্পিয়নশিপ ম্যাচে লুক হারপারের সাহায্যে নো ডিস্কোয়ালিফিকেশন ম্যাচে এরিক রোয়ান রোমান রেইন্সকে হারিয়েছে।
র, স্ম্যাকডাউন এবং ২০৫ লাইভ ব্র্যান্ড জুড়ে ডাব্লিউডাব্লিউই-এর এগারোটি চ্যাম্পিয়নশিপের মধ্যে এই অনুষ্ঠানে কেবল ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ হাত বদল করেছে। ডলফ জিগলার এবং রবার্ট রুড সেথ রলিন্স এবং ব্রোন স্ট্রোম্যান হারিয়ে র ট্যাগ টিম চ্যাম্পিয়নশিপ এবং দ্য রিভাইভাল (স্কট ডসন এবং ড্যাশ ওয়াইল্ডার) দ্য নিউ ডেকে (বিগ ই এবং জেভিয়ের উডস) হারিয়ে স্ম্যাকডাউন ট্যাগ টিম চ্যাম্পিয়নশিপ জয়লাভ করেছে।
আবু জায়েদ
আবু জায়েদ চৌধুরী রাহী (জন্ম ২ আগস্ট ১৯৯৩) একজন বাংলাদেশি ঘরোয়া ক্রিকেটার, যিনি সিলেট বিভাগ এর হয়ে খেলে থাকেন। তিনি  ২০১৬-১৭ জাতীয় ক্রিকেট লিগ প্রতিযোগিতার ২৯টি উইকেট নিয়ে শীর্ষ উইকেট শিকারী ছিলেন। তিনি বর্তমানে বাংলাদেশ প্রিমিয়ার লিগ বিপিএল এর ২০১৭ সালের আসরে খুলনা টাইটানস এর হয়ে খেলছেন।
সংবেদী স্নায়ু
সংজ্ঞাবহ স্নায়ু (sensory nerve) বা সংবেদনশীল স্নায়ু যা অ্যাফেরেন্ট নার্ভ নামেও পরিচিত হচ্ছে এমন এক প্রকার স্নায়ু যা কেন্দ্রীয় স্নায়ুতন্ত্রের (সিএনএস) দিকে সংবেদনশীল তথ্য বহন করে। এটি একগুচ্ছ তারের আঁটির মতো অ্যাফারেন্ট স্নায়ুতন্তুর একটি সমষ্টি যা প্রান্তীয় স্নায়ুতন্ত্রের (পিএনএস) সংজ্ঞাবহ স্নায়ুকোষ (সেনসরি রিসেপ্টর) থেকে সৃষ্ট। মোটর স্নায়ুগুলো কেন্দ্রীয় স্নায়ুতন্ত্র থেকে প্রান্তীয় স্নায়ুতন্ত্রে তথ্য পরিবহন করে এবং উভয় প্রকার স্নায়ু-ই প্রান্তীয় স্নায়ু হিসেবে পরিচিত।
অ্যাফারেন্ট স্নায়ুতন্তুগুলো সারা শরীরে ছড়িয়ে থাকা সংজ্ঞাবহ স্নায়ুকোষের মধ্যে সংযোগ স্থাপন করে। আর এই স্নায়ু পথে আদান-প্রদানকৃত তথ্য কেন্দ্রীয় স্নায়ুতন্ত্রের প্রাসঙ্গিক সার্কিটে প্রক্রিয়াকৃত হয়।
অ্যাফেরেন্ট স্নায়ুতন্তু প্রায় সময়ই মোটর স্নায়ুকোষ সংবলিত ইফারেন্ট স্নায়ুতন্তুর সাথে জোড়াবদ্ধ থাকে যা কেন্দ্রীয় স্নায়ুতন্ত্র থেকে প্রান্তীয় স্নায়ুতন্ত্রের বিভিন্ন স্নায়ুতে তথ্য পরিবহন করে। উদ্দীপনা বা স্টিমুলাই উদ্দীপনা গ্রহণকারী বা রিসেপ্টরগুলোতে নার্ভ ইমপালসের সৃষ্টি করে যা সৃষ্ট কাজের সম্ভাব্যতার পর সেনসরি ট্রান্সডাকশন হিসেবে পরিচিত।
স্নায়ুর ক্ষতি
কাজের ব্যাপকতার কারণে সংজ্ঞাবহ স্নায়ুর ক্ষতির ফলে অনেক ধরনের উপসর্গ দেখা যায়। এ ধরনের স্নায়ুর আঘাতজনিত বা অন্যান্য কোনো ক্ষতির হলে তা পেরিফেরাল নিউরোপ্যাথির কারণ হতে পারে। সেই সাথে কোনো অবস্থানে থাকার অনুভূতির হ্রাস পাওয়া, সমন্বয় ও ভারসাম্য ঠিক রাখার ক্ষমতা কমে যাওয়াও এই কারণে হতে পারে। এর পাশাপাশি শরীরের তাপমাত্রার পরিবর্তন ও ব্যাথার অনুভূতি কমে যাওয়ার কারণে অন্যান্য শারীরিক সমস্যার দিকে মোড় নিতে পারে।
আল-মুনতাসির
আবু জাওর মুহাম্মদ (أبو جعفر محمد; ৮৩৭ – ২৫ জুন ৮৬২) (আল মুনতাসির বিল্লাহ নামে অধিক পরিচিত) (المنتصر بال, "He who triumphs in God") ছিলেন ১১শ আব্বাসীয় খলিফা। তিনি ৮৬১ থেকে ৮৬২ সাল পর্যন্ত শাসন করেন। তার পক্ষে তুর্কি গোষ্ঠীর সমর্থন ছিল।
মর্দানি
মর্দানি হল ২০১৪ সালের একটি ভারতীয় হিন্দি ভাষার অ্যাকশন থ্রিলার চলচ্চিত্র। ছবিটি প্রদীপ সরকার কর্তৃক পরিচালিত এবং আদিত্য চোপড়া প্রযোজিত হয়। ছবিটিতে মুখ্য ভূমিকায় অভিনয় করেন রানী মুখার্জী এবং তাঁর সঙ্গে সহায়ক চরিত্রে ছিলেন যীশু সেনগুপ্ত, তাহির রাজ ভাসিন এবং সানন্দ বর্মা। আখ্যানটি শিবাণী শিবাজি রায় নামে একজন নারী পুলিশ অফিসারকে ঘিরে তৈরি হয়, অপহৃত এক কিশোরীর সন্ধান করতে গিয়ে সে ভারতীয় মাফিয়াদের মানব পাচারের গোপন রহস্য উদ্‌ঘাটন করে।
এটি ২০১৪ সালের ২২শে আগস্ট, প্রেক্ষাগৃহে মুক্তি পেয়েছিল। মুখার্জীর অভিনয়ের প্রশংসা সহ ছবিটি ইতিবাচক পর্যালোচনা পায়, এবং এটি বাণিজ্যিক সাফল্যও পায়। এরপরে ২০১৯ সালে মর্দানি ২ শীর্ষক একটি সিকুয়েল হয়। মর্দানি ২ও সাফল্য পাবার পর প্রোডাকশন হাউস ২০১২ সালের ডিসেম্বরে ঘোষণা করে যে, মর্দানি পরম্পরার সম্ভাব্য তৃতীয় ভাগ, যার শিরোনাম হবে মর্দানি ৩ এবং সেখানেও রানী মুখার্জী শিবাণী শিবাজি রায়ের ভূমিকায় অভিনয় করবেন।
ঘটনা
মুম্বই পুলিশের অপরাধ বিভাগের নিবেদিত-প্রাণ ইন্সপেক্টর শিবাণী শিবাজি রায় (রানী মুখার্জী), করণ রাস্তোগি (তাহির রাজ ভাসিন) নামে এক কুখ্যাত দিল্লি নিবাসী অপরাধ জগতের নেতৃস্থানী যুবকের খোঁজ চালাচ্ছিল। রাস্তোগি শিশু পাচার ও মাদকের সাথে জড়িত একটি সংগঠিত অপরাধী দল চালায়। শিবাণীর লক্ষ্য ছিল রাস্তোগিকে গ্রেপ্তার করা এবং রাস্তোগির লোকদের দ্বারা অপহৃত কিশোরী অনাথ পিয়ারিকে উদ্ধার করা। পিয়ারীর কাকা পিয়ারীকে বিক্রি করে দিতে চেয়েছিলে, সেই সময় শিবানী তাকে বাঁচায়। তারপর থেকে শিবানী তাকে নিজের মেয়ের মতো যত্ন নেওয়া শুরু করে। শিবাণী ব্যক্তিগত তাগিদে নিজের কাজ ও কর্তব্যের অতিরিক্তভাবে করণকে গ্রেপ্তার করার চেষ্টা করে। করণ কাট্যালের কাছ থেকে জানতে পারে শিবাণী তার দলের কাজকর্মে নজর রাখছে। সে শিবাণীকে জড়িত না হওয়ার জন্য সতর্ক করে। তাকে ধরার জন্য বদ্ধপরিকর হয়ে শিবাণী তার এক সহযোগীকে খুঁজে বার করে, সেই লোকটি তাকে করণের সহযোগী, ওয়াকিলের খবর দেয়। রেগে গিয়ে করণ নিশ্চিত করে যে, পিয়ারিকে বিক্রি করা হবে এবং প্রতিদিনই তার ওপর যৌন নির্যাতন চালানো হবে। সতর্কবার্তা হিসাবে, সে ভুয়া খবর ছড়িয়ে দেয় যে, শিবাণীর স্বামী ডাক্তার হিসাবে তার পেশার অপব্যবহার করে একজন মহিলা রোগীর শ্লীলতাহানি ও ধর্ষণ করেছে। শিবাণীর স্বামীকে দায়িত্ব থেকে সরিয়ে দেওয়া হয়। এরপর রাস্তোগি পিয়ারির একটি আঙুল কেটে শিবাণীর বাড়িতে উপহার হিসাবে পাঠিয়ে দেয়।
শিবাণী দিল্লী যায় এবং নাইজেরিয়ার ওষুধ ব্যবসায়ীদের নিয়ে একটি ফাঁদ পাতে। এই ব্যবসায়ীরা করণ এবং ওয়াকিলের কাছে ব্যয়বহুল এবং বিরল দক্ষিণ আমেরিকানন কোকেন সরবরাহ করার ভান করে। তারা যখন দরাদরি করছিল সেই সময় শিবাণী তার দল নিয়ে হানা দেয়। করণ পালিয়ে যায়, ওয়াকিল ধরা পড়বে বুঝতে পেরে তার মোবাইল ফোনের সিম কার্ডটি নষ্ট করে প্রমাণ মুছে ফেলার চেষ্টা করে, তারপর আত্মহত্যা করে। কারণ, সে জানত সে ধরা পড়লে করণও ধরা পড়ে যাবে।
শিবাণী তদন্ত করতে করতে করণের বাড়ি পৌঁছে যায়, সেখানে করণের মা তাকে নেশাচ্ছন্ন করে দেয়। তাকে অপহরণ করা হয় এবং করণের পার্টিতে নিয়ে আসা হয়। সেখানে, সে পিয়ারিকে দেখতে পায়। সেখানে সে (পিয়ারী) এবং অন্যান্য অপহৃত মেয়েরা বেশ্যা হিসেবে কাজ করতে বাধ্য হয়। শিবাণী একাকী এই পরিস্থিতি সামলায়, করণকে একটি ছোট্ট ঘরে আটকে মেয়েদের উদ্ধার করে। শিবাণী করণকে প্রচণ্ড মারধোর করে। দুর্নীতিগ্রস্ত পুলিশ এবং বিচার বিভাগীয় দুর্বল ব্যবস্থার সুযোগ নিয়ে করণ আইনের হাত থেকে আবার পালাতে পারে বলে মনে করে শিবানী। তাই, শিবাণী করণকে অপহৃত ঐ মেয়েদের হাতে তুলে দেয়। মেয়েদের প্রচণ্ড পিটুনিতে করণের মৃত্যু ঘটে। করণের দলের অন্য সদস্যদের গ্রেপ্তার করা হয় এবং তাদের বিরুদ্ধে মামলা করা হয়।
বিকাশ
২০১৪ সালের জানুয়ারিতে, চলচ্চিত্রটিতে অপরাধ শাখার কর্মকর্তার ভূমিকায় অভিনয় করতে যাওয়া রানী মুখার্জী তাঁর ভূমিকার জন্য গবেষণার অংশ হিসাবে মুম্বই পুলিশ অপরাধ শাখার প্রধানের সাথে দেখা করেছিলেন। জল্পনা ছিল যে তাঁর ভূমিকাটি আইপিএস অফিসার মীরা বোরওয়ঙ্কার দ্বারা অনুপ্রাণিত হয়েছিল, যিনি মুম্বাই ২৬/১১ মামলার তদন্ত কর্মকর্তা ছিলেন। তাঁর ভূমিকাটির জন্য, মুখার্জী, ইসরায়েলি সেনাবাহিনীর জন্য বিকাশপ্রাপ্ত স্ব-প্রতিরক্ষা মূলক রাস্তায় লড়াই ক্রেভ মাগাতে প্রশিক্ষণ নিয়েছিলেন। এটি পরিচালনা করেছিলেন প্রদীপ সরকার এবং রচনা করেছিলেন গোপী পুথরান। চলচ্চিত্রটির চিত্রগ্রাহক ছিলেন পোলিশ আর্টুর জুরাউস্কি।
বিপণন এবং মুক্তি
২০১৪ সালের ২৪শে জুন ছবিটির অফিশিয়াল খণ্ডচিত্র (ট্রেলার) প্রকাশিত হয়েছিল। কেন্দ্রীয় চলচ্চিত্র অনুমোদন পর্ষদ জানিয়ে ছিল যে অশ্লীলতার ব্যবহার এবং একটি কিশোরী ধর্ষণের চিত্রিত দৃশ্য ট্রেলার থেকে অপসারণ করতে হবে।
চলচ্চিত্রের সামাজিক বার্তা এবং এটি ভারতীয় নারীদের ওপর যে প্রভাব ফেলতে পারে তার কারণে, ছবিটি মুক্তির প্রথম সপ্তাহে, মধ্যপ্রদেশের মুখ্যমন্ত্রী শিবরাজ সিংহ চৌহান এই ছবিটিকে কর মুক্ত ঘোষণা করেছিলেন। এর পরে উত্তরপ্রদেশ এবং মহারাষ্ট্র এই ছবিকে করমুক্ত করেছিল।
পাকিস্তানে, সেন্ট্রাল বোর্ড অফ ফিল্ম সেন্সর ছবিটিকে প্রাপ্তবয়স্কদের জন্য শংসাপত্র দিয়েছিল কিন্তু কয়েকটি দৃশ্যে তারা আপত্তি জানিয়েছিল। বোর্ডটি সাতটি দৃশ্য কেটে বাদ দিতে চেয়েছিল এবং কিছু দৃশ্য ঝাপসা করে দিতে চেয়েছিল তবে চলচ্চিত্র নির্মাতারা মনে করেছিলেন "এর ফলে চলচ্চিত্রটির আখ্যানের সারাংশ হারিয়ে যাবে" এবং তাই পাকিস্তানে ছবিটি মুক্তি না দেওয়ার সিদ্ধান্ত নিয়েছিলেন।
২০১৫ সালের ২৯শে জানুয়ারী, পোল্যান্ডের অন্যতম প্রাচীন আর্ট হাউজ থিয়েটার, ওয়ার্স এর কিনো মুরানাও থিয়েটারে, মর্দানি মুক্তি পেয়েছিল। ছবিটি দর্শকদের কাছ থেকে দণ্ডায়মান অভ্যর্থনা পেয়েছিল এবং রানী মুখার্জী তাঁর ব্যতিক্রমী অভিনয় ও এরকম একটি প্রাসঙ্গিক এবং সংবেদনশীল চলচ্চিত্রের অংশ হওয়ার জন্য সকলের অভিনন্দন পেয়েছিলেন।
সমালোচকদের প্রতিক্রিয়া
মিড ডে মর্দানিকে পাঁচের মধ্যে চারটি তারা দেয় এবং লিখেছে প্রদীপ সরকার "একটি বাস্তববাদী এবং বাধ্যতামূলক গল্প উপহার দিয়েছেন, যে কিছুতেই হাল ছাড়বে না এমন ইন্সপেক্টর হিসাবে, রানী মুখার্জীর অত্যন্ত তৎপরতার সঙ্গে খারাপ লোককে ধরে আনা, কী হতে পারে তা দেখিয়েছেন"। সুভাষ কে. ঝা এই ছবিটিকে পাঁচটির মধ্যে চারটি তারা দিয়েছিলেন, এবং ছবির সাউন্ডট্র্যাকের ব্যবহারের প্রশংসা করেন। বলিউড হাঙ্গামার তরুণ আদর্শ লিখেছেন, "কঠোর মনস্ক পুলিশের অংশটি অভিনয় করা, যারা মানব পাচার ব্যবসার কারবার চালায় তাদের ধাওয়া করা, রানী জীবনের প্রতি সত্য থাকেন এবং তাঁর চরিত্রটিকে অত্যন্ত প্রয়োজনীয় তীব্রতা, শক্তি এবং মর্যাদার সঙ্গে উন্নীত করেছেন। যে যন্ত্রণা তাঁকে এগিয়ে নিয়ে যায় সেটি তাঁর মুখে দৃশ্যমান হয় এবং সেটি অন্যতম প্রধান কারণ যা এই গল্পটিকে বিশ্বাস করা সহজ করে তোলে।"
বক্স অফিস
কইমোই বলেছে যে মর্দানির ৪০ কোটি টাকা আয় ছবিটিতে বিনিয়োগের দ্বিগুণ।
স্ট্রিট ড্যান্সার
স্ট্রিট ড্যান্সার একটি ভারতীয় চলচ্চিত্র, যার পরিচালক রেমো ডি সুজা এবং এতে অভিনয় করেছেন বরুণ ধবন ও শ্রদ্ধা কাপুর। ২০২০ সালের ২৪ জানুয়ারি মুক্তি পাবে।
নির্মাণ
চলচ্চিত্রটির প্রথম ধাপের চিত্রগ্রহণ হয় পাঞ্জাবে। এরপর দ্বিতীয় ধাপের চিত্রগ্রহণ হয় লন্ডনে।
ব্রেল এমবোলো
ব্রেল ডোনাল্ড এমবোলো (Breel Embolo; জন্ম: ১৪ ফেব্রুয়ারি ১৯৯৭) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
ব্যক্তিগতভাবে, এমবোলো বেশ কিছু পুরস্কার জয়লাভ করেছেন, যার মধ্যে ২০১৫ সালে বর্ষসেরা সুইজারল্যান্ডীয় ফুটবলারের পুরস্কার জয় অন্যতম। দলগতভাবে, এমবোলো এপর্যন্ত ৩টি শিরোপা জয়লাভ করেছেন, যার সবগুলো বাজেলের হয়ে জয়লাভ করেছেন।
প্রারম্ভিক জীবন
ব্রেল ডোনাল্ড এমবোলো ১৯৯৭ সালের ১৪ই ফেব্রুয়ারি তারিখে ক্যামেরুনের ইয়ায়ুন্দেতে জন্মগ্রহণ করেছেন, তবে তিনি শৈশবেই সুইজারল্যান্ডে স্থানান্তরিত হন এবং সেখানেই তার শৈশব অতিবাহিত করেছেন।
মায়ং পবিতরা মহোৎসব
মায়ং পবিতরা মহোৎসব (মায়ং পবিতরা মহোৎসৱ) হচ্ছে অসমের মরিগাঁও জেলার প্রসিদ্ধ পর্যটক স্থল মায়ং ও পবিতরা সংরক্ষিত বনাঞ্চলের আকর্ষণ ও প্রচারের উদ্দেশ্যে পবিতরা নামক স্থানে  অনুষ্ঠিত হওয়া এক বাৎসরিক অনুষ্ঠান। মরিগাঁও জিলা প্রশাসন ও অসম টুরিজম ডেভলেপমেন্ট কর্পরেশনের সহযোগে ২০১১ সন থেকে ২৫-২৭ নভেম্বর তারিখে প্রথমবার তিনিদিনের কার্যসূচি আরম্ভ করে।
উল্লেখযোগ্য অনুষ্ঠান
প্রথমদিন এক সাংস্কৃতিক শোভাযাত্রা দিয়ে অনুষ্ঠানের শুভারম্ভ করা হয়।অসমের মূখ্যমন্ত্রী তরুণ গগৈ প্রদর্শনী উন্মোচন করেন।  বিভিন্ন আত্মসহায়ক গোটের সদস্যেরা এই অনুষ্ঠানে অংশ গ্রহণ করে আঞ্চলটির কলা সংস্কৃতি প্রদর্শন করেন। তদোপরি স্থানীয় খাদ্য প্রদর্শনীর আয়োজন করা হয়।  নাটক ও যাদুখেলার আয়োজন এই উৎসবের অন্যতম আকর্ষণ। দ্বিতীয়দিন কুইজ, বৃক্ষরোপন ও চিত্রাংকন প্রতিযোগিতা অনুষ্ঠিত হয়। মহোৎসবের তৃতীয়দিন খেলা ও সাংস্কৃতিক অনুষ্ঠান আয়োজন করা হয়।
মুখ্য আকর্ষণ
এই মহোৎসবের মুখ্য আকর্ষণ ছিল, মায়ংয়ের বর্তমান আলংকারিক মহারাজা তরনী কান্ত কোয়রের সহিত বারজন সভাষদ শোভাযাত্রায় অংশগ্রহণ। পরাম্পরাগত ভাবে ১০১ জন বেজ ও যাদুবিদ্যার পণ্ডিতেরা অংশ গ্রহণ করেন ও তাঁদের যাদুবিদ্যা প্রদর্শন করেন।
চট্টগ্রাম কেন্দ্রীয় কারাগার
চট্টগ্রাম কেন্দ্রীয় কারাগার হলো বাংলাদেশের চট্টগ্রাম শহরের কোতোয়ালি থানার অন্তর্গত লালদীঘির পূর্ব পাশে  অবস্থিত একটি কেন্দ্রীয় কারাগার। কারাবন্দির সংখ্যার ভিত্তিতে এটি দেশের দ্বিতীয় বৃহত্তম কারাগার।
ইতিহাস
চট্টগ্রাম জেলা কারাগার হিসেবে ১৮৮৫ সালে কারাগারটি প্রতিষ্ঠিত হয়। পরবর্তীতে, বাংলাদেশ স্বাধীন হওয়ার পর ১৯৯৯ সালের ১৬ সেপ্টেম্বর এটিকে চট্টগ্রাম কেন্দ্রীয় কারাগার হিসেবে উন্নীত করা হয়।
১২ জানুয়ারি ১৯৩৪ সালে ব্রিটিশ বিরোধী আন্দোলনের বিপ্লবী মাস্টারদা সূর্য সেন ও তার অন্যতম সহযোগী তারকেশ্বর দস্তিদারকে চট্টগ্রাম জেলা কারাগারেই ব্রিটিশরা ফাঁসি কার্যকর করে।
অবকাঠামো ও ধারণক্ষমতা
চট্টগ্রাম কেন্দ্রীয় কারাগারের মোট জায়গার পরিমাণ ১৬.৮৭ একর। এখানে বন্দিধারণক্ষমতা ১৭৫৩ জন। কিন্তু কারাবন্দি থাকেন গড়ে ৯ হাজার। ১৯৯৮ সালে বাংলাদেশ সরকার পদ্মা, মেঘনা, যমুনা, কর্ণফুলী, হালদা, সাঙ্গু নামে ৫ তলা বিশিষ্ট ৬টি বন্দি ভবন এবং ২ তলা বিশিষ্ট একটি সেল ভবন নির্মাণ করে। কারাবন্দি ও কারারক্ষীদের সুযোগ সুবিধার জন্য এখানে বিভিন্ন ভবন ও অবকাঠামো রয়েছে। এখানে আরও রয়েছে ১০০ শয্যাবিশিষ্ট হাসপাতাল, সিকিউরিটি সেল, পুরুষ কনডেম সেল, ডিআইজি প্রিজন ভবন, অফিসার্স কোয়ার্টার ইত্যাদি।
সুরাইয়া মসজিদ
সুরাইয়া মসজিদ (স্পেনীয়: মেজকিটা সুরায়া) মেক্সিকোয় প্রতিষ্ঠিত প্রথম মসজিদ, টোরিওন, কোহুইলায় অবস্থিত এবং ১৯৮৯ সালে প্রতিষ্ঠিত। এর অংশগ্রহণকারীদের বেশিরভাগই ইসলামের শিয়া সম্প্রাদয় অন্তর্ভুক্ত।
ইতিহাস
বিংশ শতাব্দীর গোড়ার দিকে মধ্যপ্রাচ্য থেকে আগত অভিবাসীদের উপস্থিতি টোরেইন এবং তার আশেপাশে উপস্থিত হয় মূলত বাণিজ্যের জন্য উত্সর্গীকৃত। তবে ১৯৮৩ সাল নাগাদ প্রথম অভিবাসীদের বংশধর প্রায় ৩৫ জন লোক হাসান জেইন চামুতের বাড়িতে মিটিং শুরু করেন, যিনি পরে সম্প্রদায়ের নেতা হয়েছিলেন।
ইলিয়াস সারহান সেলিম, এই সভাগুলির মধ্যে অন্যতম অংশগ্রহণকারী, মসজিদটি তৈরির ধারণা দিয়েছিলেন। নির্মাণ কাজ ১৯৮৬ সালে শুরু হয়েছিল এবং ১৯৮৯ সালে শেষ হয়েছিল, সেলিম সারহান এটি প্রকল্পের অন্যতম প্রধান পৃষ্ঠপোষক ছিলেন, আর্কিটেক্ট জয়ন চামুত নেতৃত্বে।
জম্মু ও কাশ্মীর রাইফেলস
জম্মু ও কাশ্মীর রাইফেলস ভারতীয় সেনাবাহিনীর একটি পদাতিক রেজিমেন্ট। এর উৎপত্তি জম্মু ও কাশ্মীর রাজত্বের জম্মু ও কাশ্মীর রাজ্য বাহিনীতে। ১৯৪৭ সালের অক্টোবরে ভারতীয় ইউনিয়নে রাজ্যের অধিগ্রহণের পর রাজ্য বাহিনী ভারতীয় সেনাবাহিনীর অধীনে আসে।
ইতিহাস
জম্মু ও কাশ্মীর রাইফেলসের একটি অনন্য রেজিমেন্টাল ইতিহাস রয়েছে। ১৮২১ সালে জম্মুর রাজা গুলাব সিংহ কর্তৃক উত্থাপিত ডোগরা কোরে এর পূর্বসূরী ফিরে যায়। জেনারেল জোরাওয়ার সিং কাহলুরিয়া লাদাখ, বাল্টিস্তান, গিলগিট, হুঞ্জা এবং ইয়াগিস্তানের মতো উত্তরাঞ্চলে সাহসী অভিযানের নেতৃত্ব দেন, ছোট ছোট রাজত্বগুলিকে সংহত করে এবং উত্তর অঞ্চলগুলিকে গুলাব সিংয়ের বিস্তৃত আধিপত্যের অংশ করে তোলে। তিনি ১৮৪১ সালে তিব্বতে আক্রমণও করেছিলেন।
প্যাথস অব গ্লোরি
প্যাথ্‌স অফ গ্লোরি স্ট্যানলি কুবরিক পরিচালিত একটি সাদাকালো যুদ্ধভিত্তিক চলচ্চিত্র। প্রথম বিশ্বযুদ্ধের পটভূমিকায় নির্মিত এই চলচ্চিত্রটি ১৯৫৭ সালে মুক্তি পায়। হামফ্রে কব রচিত একই নামের একটি উপন্যাসের কাহিনী অবলম্বনে এটি নির্মাণ করা হয়েছে।
১১৯৭ সালের ক্রুসেড
১১৯৭ সালের ক্রুসেড, হেনরি ষষ্ঠের ক্রুসেড (Kreuzzug Heinrichs VI.) বা জার্মান ক্রুসেড (Deutscher Kreuzzug), হোহেনস্টাউফেন সম্রাট ষষ্ঠ হেনরি কর্তৃক পরিচালিত একটি ক্রুসেড। যা ১১৮৯-৯০ সালে তৃতীয় ক্রুসেডের সময় তার পিতা সম্রাট প্রথম ফ্রেডরিকের বাতিল প্রচেষ্টার কার্যক্রম হিসাবে একটি ক্রুসেড চালু করেছিলেন। এইভাবে সামরিক অভিযানটি "এম্পেরর্স ক্রুসেড" নামেও পরিচিত হয় (তৃতীয় ক্রুসেডকে দেওয়া "কিংস ক্রুসেড" নামের প্রতিধ্বনি)।
যখন তাদের বাহিনী পবিত্র ভূমির দিকে যাচ্ছিল, তখন ২৮ সেপ্টেম্বর ১১৯৮ তারিখে মেসিনায় রওয়ানা হওয়ার আগে ষষ্ঠ হেনরি মারা যান। সোয়াবিয়ার তার ভাই ফিলিপ এবং ওয়েলফ প্রতিদ্বন্দ্বী ব্রান্সউইকের অটোর মধ্যে উদীয়মান সিংহাসন দ্বন্দ্ব পরবর্তী সাম্রাজ্য নির্বাচনে তাদের স্বার্থ রক্ষা করার জন্য অনেক উচ্চপদস্থ ক্রুসেডারকে জার্মানিতে ফিরে যেতে বাধ্য করে। অভিযানে অবশিষ্ট অভিজাতরা জার্মানিতে ফিরে যাওয়ার আগে টায়ার এবং ত্রিপোলির মধ্যবর্তী লেভান্ত উপকূল দখল করে। ১১৯৮ সালে খ্রিস্টানরা মুসলমানদের নিকট হতে সিডন ও বৈরুত দখল করার পর ক্রুসেড শেষ হয়।
পটভূমি
২ অক্টোবর ১১৮৭-এ আইয়ুবীয় সুলতান সালাহুদ্দিন আইয়ুবি জেরুজালেম এবং ক্রুসেডার রাজ্যের বড় অংশ দখল করেন। আউটরেমার এস্টেট পুনরুদ্ধার করার প্রয়াসে ১১৮৯ সালে ফ্রান্সের রাজা দ্বিতীয় ফিলিপ, ইংল্যান্ডের রাজা প্রথম রিচার্ড এবং পবিত্র রোমান সাম্রাজ্যের সম্রাট প্রথম ফ্রেডরিক তৃতীয় ক্রুসেড শুরু করেন। ফ্রেডরিক একটি বিশাল সৈন্যবাহিনী নিয়ে রওয়ানা হন, ফিলোমেলিয়নের কাছে একটি সেলজুক দলকে পরাজিত করেন এবং আইকনিয়াম দখল করেন, কিন্তু তারপর সিলিসিয়ার সিলিফকের কাছে গোকসু নদীতে ডুবে মারা যান।
তার মৃত্যুর পর ফ্রেডরিকের জার্মান ক্রুসেডার সৈন্যদলের (মোট সম্ভবত ১২,০০০ থেকে ১৫,০০০ সৈন্য) বেশিরভাগই ভেঙে দেওয়া হয়েছিল এবং ফ্রেডরিকের পুত্র ডিউক ষষ্ঠ ফ্রেডেরিকের নেতৃত্বে একটি অনেক ছোট দল সোয়াবিয়ার পবিত্র ভূমিতে অব্যাহত রেখেছিল, যেখানে তারা অবরোধে যোগ দেয়। আক্কায় সুলতান সালাহুদ্দিন এবং রাজা প্রথম রিচার্ড দ্বারা স্বাক্ষরিত ১১৯২ সালের রামলার চুক্তিতে ক্রুসেডের সমাপ্তি ঘটে। চুক্তিটি তিন বছরের যুদ্ধবিরতি প্রতিষ্ঠা করে এবং মুসলমানদের জেরুজালেমের উপর নিয়ন্ত্রণ বজায় রাখার অনুমতি দেয় আর ক্রুসেডাররা আক্কা, জাফা এবং অন্যান্য গুরুত্বপূর্ণ উপকূলীয় শহরগুলি বজায় রাখে। সংযোগ=//upload.wikimedia.org/wikipedia/commons/thumb/a/a0/Coelestin_III.jpg/220px-Coelestin_III.jpg|বাম|থাম্ব| হেনরি এবং পোপ সেলেস্টাইন, পিটার অফ ইবোলি দ্বারা লিবার অ্যাড অনারেম অগাস্টি থেকে, ১১৯৬ ষষ্ঠ হেনরি ১১৬৯ সাল থেকে রোমানদের পরবর্তী রাজা নির্বাচিত ছিলেন। তিনি তার পিতা ফ্রেডরিকের উত্তরসূরি হন এবং ১১৯১ সালে পোপ তৃতীয় সেলেস্টাইন দ্বারা পবিত্র রোমান সম্রাটের মুকুট লাভ করেন। রাজকুমারদের সাথে তার উত্তরাধিকার বলবৎ করার সংগ্রামে ফলাফল তার পক্ষে যায়। আর প্রত্যাবর্তন করা ক্রুসেডার রাজা রিচার্ড অস্ট্রিয়ায় বন্দী হন এবং আনুগত্যের শপথ ও একটি বিশাল মুক্তিপণের বিনিময়ে মুক্তি পান। ১১৯৪ সালে হেনরি সিসিলি রাজ্য জয় করে তার স্ত্রী কনস্ট্যান্সের উত্তরাধিকারের দাবি করেন। জেরুজালেম পুনরুদ্ধার করার জন্য একটি নতুন ক্রুসেড ঘোষণা করে, হেনরি সিসিলির উপর তার শাসনকে স্বীকার করার জন্য পোপ তৃতীয় সেলেস্টাইনের সাথে একটি চুক্তি করেছিলেন। ১১৯৫ সালে রাজা রিচার্ডের যুদ্ধবিগ্রহ শেষ হয়। সুলতান সালাহুদ্দিন ইতিমধ্যেই ১১৯৩ সালে মারা গিয়েছিলেন এবং তার উত্তরাধিকার নিয়ে আইয়ুবীয়দের অঞ্চলে দ্বন্দ্ব শুরু হয়েছিল। এই অনুকূল অবস্থার পরিপ্রেক্ষিতে সম্রাট পূর্ববর্তী অভিযানের গতি অব্যাহত রাখার আশা করেছিলেন।
ষষ্ঠ হেনরি সার্বিয়া ও বুলগেরিয়ার বিদ্রোহের পাশাপাশি সেলজুকদের আক্রমণ দ্বারা প্রভাবিত বাইজেন্টাইন সাম্রাজ্যের বিরুদ্ধে তার পিতার শক্তির হুমকির সুযোগ নেওয়ার সিদ্ধান্ত নেন। সম্রাট আইজ্যাক দ্বিতীয় অ্যাঞ্জেলোস সিসিলিয়ান দখলদার রাজা ট্যানক্রেড অফ লেকের সাথে ঘনিষ্ঠ সম্পর্ক বজায় রেখেছিলেন, কিন্তু এপ্রিল ১১৯৫ সালে তার ভাই অ্যালেক্সিওস তৃতীয় অ্যাঞ্জেলোস তাকে ক্ষমতাচ্যুত করেন। হেনরি যথাযথ শ্রদ্ধা জানানোর জন্য এই পদক্ষেপ নিয়েছিলেন এবং পরিকল্পিত ক্রুসেডের অর্থায়নের জন্য অ্যালেক্সিওস তৃতীয়কে একটি হুমকিমূলক চিঠি পাঠিয়েছিলেন। অ্যালেক্সিয়াস অবিলম্বে উপশাখার দাবি পূর্ণ করেন এবং ক্রুসেডারদের ৫,০০০ পাউন্ড সোনা প্রদানের জন্য তার প্রজাদের কাছ থেকে উচ্চ কর আদায় করেন। হেনরি সাইপ্রাসের রাজা আমালরিক এবং সিলিসিয়ার প্রিন্স লিওর সাথেও মৈত্রী গড়ে তোলেন।
ক্রুসেডের ডাক
সংযোগ=//upload.wikimedia.org/wikipedia/commons/thumb/6/6e/Herzog_Friedrich_I._der_Christliche.jpg/220px-Herzog_Friedrich_I._der_Christliche.jpg|থাম্ব| পবিত্র ভূমিতে ক্রুজে অস্ট্রিয়ার ফ্রেডরিক, বাবেনবার্গ বংশ, ক্লোস্টারনিউবার্গ মনাস্ট্রি, ১১৯৫ সালের পবিত্র সপ্তাহে (মার্চ) সম্রাট হেনরি একটি অঙ্গীকার করেছিলেন এবং বারিতে ইস্টার উদযাপনের সময়ে প্রকাশ্যে ক্রুসেড ঘোষণা করেছিলেন। ১১৯৫ সালের এপ্রিলে হেনরির মূল পরিকল্পনা ছিল ১,৫০ নাইট এবং ৩,০০০ সার্জেন্টের একটি বাহিনীর জন্য, কিন্তু এই মোট সংখ্যা অতিক্রম করেছিল। গ্রীষ্মকালে তিনি সমর্থক সংগ্রহের জন্য জার্মান ভ্রমণ করছিলেন। তৃতীয় ক্রুসেডের অচলাবস্থা সত্ত্বেও, বিপুল সংখ্যক অভিজাতরা সাড়া দিয়েছিলেন, তাদের মধ্যে:
অভিযান
সংযোগ=//upload.wikimedia.org/wikipedia/commons/thumb/8/8b/The-Taking-of-Beirut.jpg/220px-The-Taking-of-Beirut.jpg|থাম্ব| বৈরুত দখল, আলেকজান্ডার হেসে, ১৮৪২ ২২ সেপ্টেম্বর ১১৯৮-এ, মেইঞ্জের আর্চ্যান্সেলর কনরাড এবং কালডেনের মার্শাল হেনরির নেতৃত্বে একটি উল্লেখযোগ্য জার্মান সেনাবাহিনী আক্কায় অবতরণ করে, যেখানে তাদের উপস্থিতি জেরুজালেমের রানী ইসাবেলার ফরাসি বাহিনীর অসন্তোষ জাগিয়ে তোলে। যেহেতু জার্মান রাজকুমারীরা হেনরি অফ ক্যালডেনের কর্তৃত্ব অস্বীকার করেছিল, তারা ব্রাবান্তের ডিউক হেনরিকে তাদের সেনাপতি নির্বাচিত করেছিল এবং ক্রুসেডাররা সুরে অগ্রসর হয়েছিল, বৈরুত থেকে মুসলমানদের বিতাড়িত করার এবং ত্রিপোলি পর্যন্ত লেভান্ত উপকূলকে অধীন করার অভিযান শুরু করেছিল। তারা সচ্ছল এবং গুরুত্বপূর্ণ শহর সিডন দখল করে এবং ২৪ অক্টোবর বৈরুতে প্রবেশ করে। রাজকুমারীদের সমর্থনে সাইপ্রাসের সম্রাট হেনরির সামন্ত রাজা আমালরিক রানী ইসাবেলাকে বিয়ে করেন এবং ১১৯৮ সালে জেরুজালেমের রাজা (দ্বিতীয় আমালরিক হিসাবে) মুকুট লাভ করেন।
ক্রুসেডাররা তাদের অভিযান অব্যাহত রাখে এবং বাইব্লস ক্যাসেল (গিবেলেট) এর আশেপাশের অঞ্চলগুলো দখল করতে করতে ত্রিপোলি কাউন্টির সাথে স্থল সংযোগ পর্যন্ত দখল করে। এমনকি তারা দামেস্কের বিরুদ্ধে মিছিল করে এবং টোরন অবরোধ করে, যখন সম্রাটের মৃত্যুর খবর তাদের কাছে পৌঁছায়। ১১৯৮ সালের জুলাই নাগাদ, বেশিরভাগ অভিজাতরা হেনরির উত্তরসূরি হিসেবে তাদের ক্ষমতা নিশ্চিত করার জন্য বাড়ি ফিরে আসেন। অবশিষ্ট ক্রুসেডাররা ১১৯৮ সালের জুন মাসে আইয়ুবীয় আমির প্রথম আদিলের সাথে আরেকটি যুদ্ধবিগ্রহ সমাপ্ত করে, যিনি পুনরুদ্ধার করা জমিগুলির উপর রাজা দ্বিতীয় আমালরিকের শাসনকে স্বীকার করেছিলেন। জেরুজালেমের রাজা হিসাবে তার ক্ষমতায় দ্বিতীয় আমালরিক বৈরুতের প্রভুত্ব ইবেলিনের জন এবং রেজিনাল্ড গ্রেনিয়ারকে সিডনের প্রভুত্ব প্রদান করেন। জার্মানিতে ফেরার পথে ১১৯৮ সালের জানুয়ারিতে মেইঞ্জের আর্চবিশপ কনরাড টারসাসে আর্মেনিয়ার রাজা হিসেবে সিসিলিয়ার প্রিন্স লিওকে মুকুট পরিয়েছিলেন।
পরবর্তী
হেনরির মৃত্যুর ফলে এই ক্রুসেড তার উচ্চ-উড়ন্ত উচ্চাকাঙ্ক্ষা উপলব্ধি করতে পারেনি। তা সত্ত্বেও বাইজেন্টাইন সাম্রাজ্যের দুর্বলতা অব্যাহত ছিল এবং ১২০৪ সালে চতুর্থ ক্রুসেড এবং কনস্টান্টিনোপলের দখলের ভিত্তি স্থাপন করেছিল। একই সময়ে জেরুজালেম পুনরুদ্ধারের মূল উদ্দেশ্য পরিত্যক্ত হয়েছিল, যখন আইয়ুবীয় রাজবংশের সাথে যুদ্ধবিগ্রহ আরও ছয় বছরের জন্য পুনর্নবীকরণ করা হয়েছিল।
জার্মান রাজপুত্ররা পরবর্তীতে ১১৪৭ সালের ওয়েন্ডিশ ক্রুসেডের মাধ্যমে শুরু হওয়া পোলাবিয়ান স্লাভদের অঞ্চলে তাদের জমি অধিগ্রহণে মনোনিবেশ করে। ১১৯০ সালে আক্কা অবরোধের সময় প্রতিষ্ঠিত টিউটনিক আদেশ এবং ১১৯৮ সালের মার্চ মাসে জার্মান ক্রুসেডের সময় একটি বীরত্বপূর্ণ অধ্যাদেশে উন্নীত হয়েছিল, যা ১৩শ শতকে প্রুশিয়া এবং সংলগ্ন বাল্টিক অঞ্চলে জার্মানির পূর্ব দিকে সম্প্রসারণে গুরুত্বপূর্ণ ভূমিকা পালন করেছিল।
বজ্রভীতি
থাম্ব|রোমানিয়াতে বজ্রপাত বজ্রভীতি বা অ্যাস্ট্রাফোবিয়া (Astraphobia) হল বজ্র এবং বজ্রপাতের প্রতি অস্বাভাবিক ভয় বা অযাচিত ভয়। এটি একটি চিকিৎসাযোগ্য ভীতি যা মানুষ এবং প্রাণী উভয়ের মাঝেই থাকতে পারে। অ্যাস্ট্রাফোবিয়া শব্দটি গ্রিক শব্দ ἀστραπή (অ্যাস্ট্রাপ; বজ্রপাত) এবং φόβος (ফোবোস; ভয়) নিয়ে গঠিত। বজ্রভীতি ছাড়াও এটি অ্যাস্ট্রাপোফোবিয়া, ব্রন্টোফোবিয়া বা টোনাইট্রোফোবিয়া, কেরাউনোফোবিয়া বা বাজভীতি নামেও পরিচিত।